**Príloha č. 3 – Návrh obchodných a zmluvných podmienok:**

**Zmluva**

**Rámcová dohoda č. xxx/2021**

**o poskytovaní služieb**

**uzatvorená podľa § 269, ods. 2 a nasl. Obchodného zákonníka č. 513/1991 Zb.**

**Zmluvné strany**

**Poskytovateľ:** (vyplní identifikačné údaje, kontaktnú emailovú adresu a telefónne číslo)

Sídlo:

IČO:

DIČ:

IČ DPH:

Zastúpený:

Kontaktná osoba:

Bankové spojenie:

IBAN:

Kontaktná emailová adresa a telefónne číslo:

(ďalej ako „Poskytovateľ“

(ďalej len ako „Poskytovateľ“)

a

**Objednávateľ:**

**Dopravný podnik mesta Žiliny s.r.o.**

sídlo: Kvačalova 2, 01140 Žilina

IČO: 36 007 099

DIČ: 2020447583

IČ DPH: SK2020447583

Zastúpený: Ing. Ján Barienčík, PhD, konateľ

Kontaktná osoba: Mgr. Vladimír Gelaček

Bankové spojenie: Slovenská sporiteľňa, a.s.

IBAN: SK1909000000005035044524

Kontaktná emailová adresa a telefónne číslo: [dpmz@dpmz.sk](mailto:dpmz@dpmz.sk), tel. 041/5660148

(ďalej len ako „Objednávateľ“)

(Poskytovateľ a Objednávateľ ďalej aj ako „Zmluvné strany“ alebo jednotlivo „Zmluvná strana“)

**Článok 1**

**Úvodné ustanovenia**

* 1. Táto Rámcová dohoda sa uzatvára ako výsledok verejného obstarávania realizovaného postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Zákazku s nízkou hodnotou realizovanú prostredníctvom výzvy na predkladanie ponúk vyhlásil a zverejnil na svojom webovom sídle Objednávateľ ako obstarávateľ, ktorý vykonáva vybrané činnosti ustanovené v § 9 ods. 6 a 7 vyššie cit. zákona. Objednávateľ realizoval zákazku s nízkou hodnotou pod názvom: **Mobilné toalety a súvisiace služby**. Poskytovateľ bol vyhodnotený ako úspešný uchádzač o zákazku.

* 1. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet RD**

1. Predmetom RD je súbor služieb, súvisiacich s poskytnutím mobilných toaliet pre Objednávateľa - Dopravný podnik mesta Žiliny s.r.o.. Vymedzenie  špecifikácie predmetu zmluvy boli uvedené v súťažných podkladoch, predložených Objednávateľom ako podklad pre spracovanie cenovej ponuky do súťaže o uzavretie tejto RD. Súvisiace úkony hygienickej údržby, poskytované ku kabínam mobilných toaliet, sú predpokladané. Objednávateľ si vyhradzuje právo meniť polohu stanovísk, počet stanovísk, počet kabín mobilných toaliet a úkony hygienickej údržby k nim na základe skutočných potrieb a vyhradzuje si právo upraviť a zmeniť rozsah objednaných čiastkových služieb podľa jeho potrieb, najmä pri vzniku mimoriadnych udalostí. Poskytovateľovi nevzniká právo domáhať sa uskutočnenia predmetu RD v rozsahu, v akom je uvedený v tejto RD.
2. Objednávateľ si vyhradzuje právo rozšíriť požiadavku na predmet RD na základe vlastných mimoriadnych potrieb, resp. špeciálnej ponuky na trhu tovarov a  služieb, súvisiacich s predmetom RD, a to čo do počtu a kvality.
3. Poskytovateľ sa zaväzuje, že počas trvania RD zabezpečí Objednávateľovi, na základe elektronickej objednávky, predmet RD nad rámec podpísanej RD za rovnakú cenu a za rovnakých podmienok.
4. Súbor služieb, súvisiacich s poskytnutím mobilných toaliet, pozostáva z:

* Poskytnutia určitého počtu kabín mobilných toaliet, ktoré spĺňajú požadované technické špecifikácie
* Umiestnenia kabín mobilných toaliet na požadované stanoviská v zmysle článku 3. tejto RD
* Poskytnutia súvisiacich služieb s uvedením mobilných toaliet do prevádzky
* Vykonávania úkonov hygienickej údržby mobilných toaliet na základe časového harmonogramu, resp. Kontrolného hárku.

1. Poskytnutie súvisiacich služieb s dodávkou a uvedením kabín mobilných toaliet (ďalej kabín alebo KMT ) do prevádzky pozostáva:

* dovoz kabín na miesto určenia (na stanovisko) a odvoz kabín po ukončení zmluvy
* inštalácia kabíny a zaistenie kabíny pred prevrátením a odcudzením,
* dodanie prvotných náplní do kabín (náplň, zabezpečujúca okamžité použitie WC do prvého servisu, vrátane dodania chemikálií)
* bezodplatné poskytnutie jednotných, univerzálnych visacích zámok a kľúčov, resp. iného adekvátneho spôsobu na uzamykanie a odomykanie kabín .

1. Úkony hygienickej údržby kabín mobilných toaliet pozostávajú z:
2. kvalitného a pravidelného servisu a čistenia s rytmom podľa časového harmonogramu,
3. výmena a doplnenie chemických náplní a toaletného papiera s rytmom podľa časového harmonogramu,
4. odvoz a likvidácia odpadov s rytmom podľa časového harmonogramu.
5. Úkony hygienickej údržby budú poskytované v požadovanej početnosti časového rytmu pre každú poskytnutú mobilnú toaletu. Typ úkonov je označený ako Typ úkonu 1 a Typ úkonu 2. (viď čl. 4, ods. 1 tejto RD).
6. Úkony hygienickej údržby kabín mobilných toaliet Poskytovateľ zrealizuje na základe Časového harmonogramu (ČH) , resp. Kontrolného hárku, ktorý vypracoval Poskytovateľ.

Pri vypracovaní ČH Poskytovateľ postupoval podľa Popisu služby na úkon hygienickej údržby k poskytnutej mobilnej toalete (Tabuľka č. 1 tejto RD).

1. Poskytovateľ zabezpečí odvoz a likvidáciu odpadu podľa ods. 6 tohto článku na vlastné náklady a bez nároku na úhradu od Objednávateľa.
2. Poskytovateľ podpisom tejto zmluvy deklaruje, že pre účely poskytnutia súboru požadovaných služieb, ktoré sú predmetom tejto RD, je držiteľom všetkých potrebných osvedčení o odbornej spôsobilosti pre prácu s prípravkami na údržbu kabín mobilných toaliet, odvoz a  likvidáciu odpadu vykoná na základe platnej registrácie na túto činnosť. Na poskytované služby má oprávnenie v zmysle zákona a má s poskytovaním služieb dostatočné skúsenosti.
3. Poskytovateľ prehlasuje, že k predmetu dohody má uzatvorenú poistnú zmluvu vzťahujúcu sa na poistenie kabín mobilných toaliet a poistenie škody spôsobenej pri svojej činnosti -službách údržby.
4. Poskytovateľ sa zaväzuje, že bude používať iba prípravky, ktoré sú uvedené a schválené v Centre pre chemické látky a prípravky a ktoré sú schválené Ministerstvom zdravotníctva SR a v čase ich použitia sú riadne schválené, čo bude deklarované kartami bezpečnostných údajov pre prípravky na vyžiadanie Objednávateľa.
5. Služby, spojené so splnením predmetu RD, bude Poskytovateľ zabezpečovať vlastnými technickými prostriedkami, vo vlastnom mene a na vlastnú zodpovednosť.

Pri poskytovaní súborov služieb s poskytnutím mobilných toaliet a úkonov hygienickej údržby k nim, bude Poskytovateľ postupovať samostatne s prihliadnutím na odborné pokyny a inštrukcie zo strany kontaktnej osoby Objednávateľa, ktorá je uvedená v článku 5, ods. 4 tejto RD.

1. Subdodávatelia nie sú účastníkmi tohto záväzkového vzťahu a z tejto RD im nevznikajú žiadne práva a povinnosti. Za poskytnutie predmetu zmluvy podľa tejto dohody v celom rozsahu zodpovedá Poskytovateľ.
2. Poskytovateľ poskytne kabíny mobilných toaliet - čisté a v plne funkčnom stave a v dohodnutej technickej špecifikácii.
3. Technická špecifikácia k súboru služieb a ku kabínam mobilných toaliet je Prílohou tejto RD.
4. Po ukončení tejto RD Poskytovateľ odvezie kabíny mobilnej toalety bezodplatne.

**Článok 3**

**Miesto a čas plnenia RD**

1. Súbor služieb, súvisiacich s poskytnutím mobilných toaliet, sa bude uskutočňovať na stanoviskách , ktoré sa nachádzajú v meste Žilina alebo jej mestských častiach.
2. Predpokladané polohy stanovísk a ich počet, a predpokladané počty kabín mobilných toaliet pre poskytovanie úkonov hygienickej údržby podľa tejto RD sú uvedené nasledovne:
   1. konečná trolejbusov MHD, linky č. 6 a 14 na ulici Matice slovenskej, v lokalite mesta Žilina, na sídlisku **Vlčince**, GPS súradnice - 49.209828, 18.767796,

1 ks kabíny mobilnej toalety,

* 1. konečná autobusov MHD, linky č. 20 a 22 , na ulici Hlavná, v lokalite  mesta Žilina – mestská časť **Bytčica**, GPS súradnice - 49.178809, 18.727292,

1 ks kabíny mobilnej toalety,

* 1. konečná autobusov MHD, linka č. 24, na ulici Magočovská, v lokalite  mesta Žilina, mestská časť **Trnové**, GPS súradnice - 49.183908, 18.798626,

1 ks kabíny mobilnej toalety,

* 1. konečná autobusov MHD, linka č. 31, na Rybnom námestí v lokalite  mesta Žilina, v mestskej časti **Mojšova Lúčka**, GPS súradnice - 49.195069, 18.810925,

1 ks kabíny mobilnej toalety,

* 1. konečná autobusov MHD, linka č. 21, na ulici K cintorínu, v mestskej časti mesta Žilina, mestská časť **Bánová,** GPS súradnice – 49.1919422, 18.7210427,

1 ks kabíny mobilnej toalety.

1. Miesta stanovísk, počty kabín mobilných toaliet a úkony hygienickej údržby k nim sú predpokladané a budú presne špecifikované v čiastkových elektronických objednávkach Objednávateľa počas platnosti tejto RD.
2. Dopravu na stanovisko, určené Objednávateľom, a umiestnenie kabín mobilných toaliet, zabezpečuje Poskytovateľ bezodplatne.
3. Poskytovateľ umiestni kabíny mobilných toaliet na určené stanoviská podľa článku 3. tejto RD a odo dňa 22.3.2021 budú pripravené na používanie.

**Článok 4**

**Objednávanie a preberanie služieb**

1. Objednávateľ, ako obstarávateľ, odporúčal Poskytovateľovi vykonať obhliadku stanovísk, na základe ktorej sa Poskytovateľ dôkladne oboznámil s prostredím umiestnenia kabín mobilných toaliet a podmienkami na poskytovanie súboru súvisiacich služieb a úkonov hygienickej údržby kabíny. Na základe obhliadky Poskytovateľ vypracoval dokument *„Časový harmonogram“* (ČH) podľa Popisu služby na úkon hygienickej údržby k poskytnutej mobilnej toalete  (Tabuľka č.1) v štruktúre:
2. pre štyri (4) kabíny mobilnej toalety na stanoviskách:

- na ulici Hlavná (Žilina – Bytčica

- na ulici Magočovská (Žilina – Trnové)

- na Rybnom námestí (Žilina – Mojšova Lúčka)

- na ulici K cintorínu (Žilina – Bánová)

budú poskytované  úkony hygienickej údržby podľa Typu 1:

* pre I. a III. službu - rytmus (početnosť úkonov hygienickej údržby) 1x týždenne,
* pre II. službu - rytmus (početnosť úkonov hygienickej údržby) 1x týždenne, pričom platí pravidlo, že v kabínach bude počas týždňa vždy min. 1 rolka toaletného papiera,

1. pre jednu (1) kabínu mobilnej toalety na stanovisku:

* na ulici Matice slovenskej (Žilina – Vlčince)

budú poskytované úkony hygienickej údržby podľa Typu 2:

* pre I. a III. službu - rytmus (početnosť úkonov hygienickej údržby) 2x týždenne,
* pre II. službu – rytmus 2x týždenne a ktorý zabezpečí, aby bola v kabíne mobilnej toalety počas celého týždňa vždy min. 1 rolka toaletného papiera,

1. v Časovom harmonograme sú navrhnuté aj predbežné termíny pre úkony hygienickej údržby kabín. Časový harmonogram je podkladom pre vypracovanie Kontrolného hárku,
2. Kontrolný hárok bude vypracovaný pre každú kabínu mobilnej toalety osobitne, hárok bude označený dátumom, bude umiestnený na viditeľnom mieste v kabíne a po ukončení mesiaca bude podpísaný obidvoma zmluvnými stranami. Odsúhlasený Kontrolný hárok kontaktnou osobou Objednávateľa bude tvoriť prílohu faktúry, vystavenej Poskytovateľom.
3. Osobitný Kontrolný hárok pre každú mobilnú toaletu, bude, okrem identifikačných údajov Objednávateľa a Poskytovateľa, obsahovať údaje, najmä:
4. Polohu stanoviska
5. Počet kabín mobilných toaliet na stanovisku
6. Úkony hygienickej údržby v kabíne
7. Navrhovaný deň v týždni pre poskytovaný úkonu hygienickej údržby KMT
8. Termín, určený v Kontrolnom hárku je pre Poskytovateľa záväzným a jeho nedodržaním sa dostáva do omeškania s výnimkou, ak bolo omeškanie preukázateľne spôsobené zásahom vyššej moci (vis major) alebo zmenou podľa pokynov Objednávateľa, a to najmä z dôvodu mimoriadnych udalostí.
9. Komunikácia medzi Poskytovateľom a Objednávateľom bude prebiehať prostredníctvom   
   e-mailových adries a telefónnych čísel. Kontaktnou osobu za Objednávateľa je Mgr. Vladimír Gelaček, [vladimir.gelacek@dpmz.sk](mailto:vladimir.gelacek@dpmz.sk), 041/5660104, MT 0908 537 797.

Kontaktnou osobou Poskytovateľa je : doplní uchádzač meno, priezvisko, e-mail, t.č., MT.

1. Poskytovateľ sa zaväzuje, že v prípade, že nastane nepredvídateľná situácia, ktorá spôsobí taký stav, že kabínu mobilnej toalety nebude možné využívať, kabínu mobilnej toalety vymení. . Nepredvídateľnou situáciou môžu byť vplyvy počasia na kabínu, vandalizmus, odcudzenie, a iné okolnosti vis major.
2. Ak nastane skutočnosť, uvedená v ods. 5, Objednávateľ oznámi Poskytovateľovi elektronicky – emailom alebo telefonicky polohu stanoviska a stav kabíny mobilnej toalety. Realizáciu výmeny kabíny na základe požiadavky Poskytovateľ vopred Objednávateľovi oznámi. Výmena sa uskutoční na základe Preberacieho protokolu, ktorý vyhotoví Poskytovateľ a podpíše Objednávateľ.
3. Poskytovateľ sa zaväzuje, že výmena kabíny v zmysle bodu vyššie bude bezodplatná, tj., že náklady na výmenu znáša Poskytovateľ bez nároku na úhradu od Objednávateľa.

**Článok 5**

**Práva a povinnosti zmluvných strán**

1. Objednávateľ je povinný sprístupniť Poskytovateľovi stanoviská pre zrealizovanie úkonov súboru služieb tak, aby v nich mohol začať práce v súlade s touto RD. Pred začatím poskytovania služby v jednotlivých stanoviskách, Objednávateľ zabezpečí sprevádzanie zodpovedným pracovníkom (spravidla kontaktná osoba uvedená v článku č.4, v ods. 4 tejto RD), ktorý vykoná fyzické odovzdanie a prevzatie kabín mobilných toaliet.
2. Odovzdanie a prevzatie poskytnutej kabíny po jej inštalácii na stanovisku, príp. výmene v zmysle čl. 4, ods. 5 sa uskutoční na základe Preberacieho protokolu, ktorý vystaví Poskytovateľ a potvrdí kontaktná osoba Objednávateľa.
3. Objednávateľ má právo vykonávať kontroly a overovať v každom momente výkon poskytnutých služieb hygienickej údržby, realizovaných Poskytovateľom.
4. Objednávateľ sa zaväzuje každú jednotlivo dokončenú službu, vykonanú v zmysle tejto zmluvy, prevziať a za službu zaplatiť Poskytovateľovi dohodnutú cenu.
5. V súlade so zmenou programu Poskytovateľa, môže tento ponúknuť kabínu mobilnej toalety s vyššími alebo podobnými úžitkovými vlastnosťami a parametrami, ako bolo dohodnuté v špecifikácii. Rovnako tak môže postupovať pri poskytovaných službách údržby. Poskytované súbory služieb v zmysle tohto odstavca však nebudú mať vplyv na dohodnuté ceny v tejto RD.
6. Poskytovateľ má povinnosť bez meškania a písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu predmetu tejto zmluvy.
7. Poskytovateľ zodpovedá za bezpečnosť práce pri realizovaní služby, zodpovedá tiež za dodržiavanie všeobecne záväzných predpisov, týkajúcich sa ochrany životného prostredia, hygieny a tiež za ochranu zdravia vlastných zamestnancov.

**Článok 6**

**Spolupráca zmluvných strán**

1. Za účelom komunikácie Objednávateľa s Poskytovateľom určili zmluvné strany kontaktné údaje svojich zodpovedných zástupcov. V prípade zmeny kontaktných údajov sú zmluvné strany povinné bezodkladne sa o takejto zmene informovať.
2. Účastníci tejto zmluvy sa zaväzujú poskytnúť si všetku potrebnú súčinnosť tak, aby bol predmet tejto zmluvy plnený včas, priebežne, v potrebnom rozsahu a primeranej kvalite.
3. Poskytovateľ bude pri plnení predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy a podmienky tejto zmluvy.
4. Poskytovateľ sa zaväzuje, že bude s Objednávateľom bez zbytočného odkladu rokovať o všetkých otázkach, ktoré by mohli negatívne ovplyvniť proces poskytovania súboru služieb k poskytovaným toaletám a že mu bude oznamovať všetky okolnosti, ktoré by mohli ohroziť dohodnutý termín pre poskytnutie služieb.

**Článok 9**

**Cena služby a platobné podmienky**

1. Cena za služby je stanovená dohodou zmluvných strán v súlade so zákonom č. 18/1996 Z.z. o cenách v platnom znení podľa vysúťaženej ceny vo verejnom obstarávaní a ceny sú uvedené v € bez DPH.
2. V cene sú zahrnuté všetky náklady Poskytovateľa týkajúce sa súboru služieb, súvisiacich s poskytovaním mobilných toaliet, v tom všetky náklady, spojené s poskytnutím kabíny mobilnej toalety, s úkonmi hygienickej údržby, likvidácie odpadu , použitých prípravkov a ich obalov, dopravné náklady, náklady súvisiace s poistením kabín a voči škodám, s umiestnením kabín mobilných toaliet na požadované stanoviská, s poskytnutím súvisiacich služieb s uvedením mobilných toaliet do prevádzky, s vykonávaním úkonov údržby mobilných toaliet na základe časového harmonogramu (čistenie, poskytnutie a dokladanie toaletného papiera, odvoz a likvidácia odpadu, poskytnutie alternatív odomykania a zamykania kabín, odvoz kabín po ukončení zmluvného vzťahu).

Poskytovateľ si nebude uplatňovať úhradu žiadnych ďalších nákladov voči Objednávateľovi a zmluvná cena je cenou maximálnou a nie je možné ju počas platnosti tejto RD prekročiť.

1. Ceny sú stanovené v € bez DPH **za úkony hygienickej údržby v kabínach** nasledovne:
   1. Typ 1 v jednej (1) poskytnutej mobilnej toalete ...............................................€ bez DPH (typ KMT a cenu doplní uchádzač podľa ceny v Prílohe č. 1 - cenník)

* 1. Typ 2 v jednej (1) poskytnutej mobilnej toalete ....................................€ bez DPH (typ KMT a cenu doplní uchádzač podľa ceny v Prílohe č. 1 - cenník)

a vo faktúre bude prepočítaná na skutočný počet úkonov pre  Typ 1 a pre Typ 2 a v skutočnom počte poskytnutých kabín mobilnej toalety na určených stanoviskách, pričom:

Typ 1 = úkony hygienickej údržby podľa Časového harmonogramu, resp. Kontrolného hárku v jednej poskytnutej kabíne 1x za týždeň ,

Typ 2 = úkony hygienickej údržby podľa Časového harmonogramu, resp. Kontrolného hárku v jednej poskytnutej kabíne 2x za týždeň)

1. Podkladom pre výpočet ceny za úkony hygienickej údržby mobilnej toalety je Kontrolný hárok.
2. Sadzba DPH bude účtovaná v zmysle platnej legislatívy. Neoddeliteľnou súčasťou faktúry bude Objednávateľom podpísaný Kontrolný hárok.časového harmonogramu, v ktorom budú povinné údaje v zmysle článku 4, ods. 2.
3. Poskytovateľovi vznikne právo na vystavenie faktúry po ukončení mesiaca.
4. Objednávateľ uhradí poskytnutú službu Poskytovateľovi formou bezhotovostného platobného styku na účet Poskytovateľa, č. účtu xxxxxxxxxxxxx vedený v xxxxxxxxxx.(vloží uchádzač).
5. Splatnosť faktúry je 14 dní odo dňa jej doručenia Objednávateľovi. Faktúry budú Objednávateľovi doručené v listinnej forme. Faktúra sa považuje za uhradenú dňom pripísania vyfakturovanej čiastky na účet Poskytovateľa.
6. Poskytovateľom predložená faktúra musí obsahovať náležitosti v zmysle zákona č. 222/2004 Z.z. o dani z pridanej hodnoty v znení neskorších predpisov. Faktúra musí obsahovať tiež číslo tejto zmluvy (z evidencie zmlúv u Objednávateľa). V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto zmluvy, Objednávateľ má právo reklamovať faktúru Poskytovateľovi, v prípade, že faktúra bude obsahovať nedostatky. Poskytovateľ bude vo veci reklamácie faktúry postupovať v zmysle platnej legislatívy, pričom nová lehota splatnosti opravenej alebo novej vystavenej faktúry začne plynúť dňom doručenia opravenej faktúry Poskytovateľovi.
7. Objednávateľ je platiteľom dane z pridanej hodnoty (DPH). Poskytovateľ je/nie je (nehodiace sa odstráni uchádzač ) platiteľom dane z pridanej hodnoty (DPH).

**Článok 10**

**Trvanie RD**

1. Táto RD sa uzatvára na dobu určitú, a to na obdobie 36 mesiacov od podpisu zmluvy.
2. Platnosť RD zmluvy je pred uplynutím doby určitej možné ukončiť nasledovnými spôsobmi:
3. Písomnou dohodou zmluvných strán
4. Písomným odstúpením od zmluvy
5. Písomnou výpoveďou Objednávateľa aj bez uvedenia dôvodu s výpovednou lehotou 1 mesiac, ktorá začína plynúť prvým dňom nasledujúceho mesiaca po doručení výpovede druhej zmluvnej strane.
6. Od tejto zmluvy môže odstúpiť každá zmluvná strana, najmä z týchto dôvodov:

3.1 Poskytovateľ môže odstúpiť od tejto zmluvy ak:

1. Objednávateľ neplní svoje záväzky ani napriek upozorneniu Poskytovateľa, v ktorom mu Poskytovateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,
2. Je opakovane v omeškaní, a tým znemožňuje alebo výrazne ohrozuje splnenie záväzkov Poskytovateľa,
3. Objednávateľ je v omeškaní s úhradou faktúry dlhšie ako 30 dní

3.2 Objednávateľ môže odstúpiť od tejto zmluvy, ak:

1. Poskytovateľ neplní svoje záväzky ani napriek upozorneniu Objednávateľa, v ktorom mu Objednávateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,
2. Poskytovateľ je opakovane v omeškaní alebo aj po upozornení Objednávateľa porušuje povinnosti, ktoré mu vyplývajú z tejto zmluvy,
3. Poskytovateľ dodá službu, ktorá nezodpovedá dohodnutej službe podľa čl. 2 a čl. 4,
4. Poskytovateľ vstúpi do likvidácie,
5. Ak bude dodatočne zistené, že Poskytovateľ poskytol Objednávateľovi v rámci súťaže na zákazku s nízkou hodnotou nepravdivé alebo skreslené informácie, ktoré by inak viedli k jeho vylúčeniu alebo by mali za následok iné poradie vyhodnotených výsledkov súťaže.
6. Odstúpenie od zmluvy vyššie uvedeným spôsobom je účinné okamihom doručenia písomného odstúpenia od zmluvy druhej zmluvnej strane. V dôsledku odstúpenia od tejto zmluvy nedôjde k zániku nárokov Objednávateľa na náhradu za spôsobenú škodu, nárokov zo zmluvných pokút, ani iných ustanovení, ktoré majú trvať aj po ukončení zmluvy.
7. Plnenie predmetu zmluvy musí byť realizované len s platným poverením alebo oprávnením, vydaným autorizovanou osobou. Poskytovateľ je bezodkladne povinný informovať Objednávateľa o strate poverenia na výkon súvisiaci s predmetom RD. Strata poverenia alebo oprávnenia je dôvodom na ukončenie zmluvy.

**Článok 11**

**Zodpovednosť za kvalitu poskytovaných služieb**

1. Poskytovateľ potvrdzuje, že sa v plnom rozsahu oboznámil s rozsahom služby, že sú mu známe technické, kvalitatívne a iné podmienky, potrebné k realizácii služby a že disponuje takými kapacitami a odbornými znalosťami, ktoré sú k vykonávaniu služby potrebné.
2. Poskytovateľ sa zaväzuje poskytovať služby podľa tejto zmluvy s odbornou starostlivosťou   
   s vyvinutím maximálneho úsilia na dosiahnutie účelu tejto zmluvy a zároveň prehlasuje, že disponuje potrebnými prostriedkami na riadne plnenie svojich záväzkov z tejto zmluvy. Poskytovaný súbor služieb, v tom aj úkony hygienickej údržby kabín, musia zodpovedať dojednaným podmienkam.
3. Každá zmluvná strana zodpovedá druhej zmluvnej strane za škody, ktoré tejto preukázateľne spôsobil jej zamestnanec alebo tretia osoba, ktorá konala na základe jej poverenia.
4. Objednávateľ je povinný informovať Poskytovateľa ak zistí, že predmet zmluvy zo strany Poskytovateľa/alebo osôb, určených na poskytovanie súboru služieb, súvisiacich s dodaním mobilných toaliet, nie je riadne plnený.
5. Reklamáciu na kvalitu a rozsah poskytnutej/vykonanej služby Objednávateľ bezodkladne oznámi Poskytovateľovi písomnou formou.
6. Poskytovateľ sa zaväzuje, že v termíne do 2 pracovných dní odo dňa prijatia písomnej reklamácie, poskytne stanovisko k predmetu reklamácie a odstráni závady na vykonanom predmete zmluvy bezodplatne, bez zbytočného odkladu, po uplatnení oprávnenej reklamácie Objednávateľom, v termíne najneskôr do 2 pracovných dní od doručenia reklamácie.
7. V prípade odôvodnenej reklamácie má Objednávateľ právo na odstránenie nedostatkov okamžite, najneskôr do 2 (dvoch) dní. Ak nedostatky nebudú odstránené do dvoch dní, má Objednávateľ právo na zľavu do výšky 10% z dohodnutej ceny za daný mesiac.
8. Objednávateľ je povinný bezodkladne oznámiť poškodenie alebo stratu kabíny mobilnej toalety.
9. Objednávateľ nesmie bez súhlasu Poskytovateľa premiestňovať žiadne kabíny mobilných toaliet na iné stanoviská, než sú určené v tejto RD.
10. V prípade zistenia väčšej závady na kabíne mobilnej toalety, ktorá by neumožňovala používať kabínu na určený účel, Poskytovateľ vymení kabínu na vlastné náklady najneskôr do 48 hodín od nahlásenia Objednávateľom.
11. Poskytovateľ a Objednávateľ sa dohodli, že ustanovenie, týkajúce sa výmeny kabíny mobilnej toalety sa uplatní aj v prípade jej odcudzenia.

**Článok 12**

**Sankcie**

1. Pre prípad nedodržania podmienok dodania súboru služieb, súvisiacich s poskytnutím mobilných toaliet podľa tejto RD, môžu zmluvné strany uplatniť nasledovné sankcie:
2. za omeškanie Poskytovateľa s dodaním služby podľa tejto RD, je povinný zaplatiť úrok z omeškania vo výške 0,1% z hodnoty nedodanej časti služby za každý deň omeškania. Zaplatením sankcie nezaniká nárok Objednávateľa na náhradu škody,
3. za omeškanie Objednávateľa so zaplatením faktúry úrok vo výške 0,1% z nezaplatenej ceny za každý deň omeškania.
4. Ak niektorá zo zmluvných strán poruší svoju povinnosť zo záväzkového vzťahu, je povinná nahradiť škodu tým spôsobenú, okrem prípadu, ak by preukázala, že porušenie povinnosti bolo spôsobené okolnosťami, vylučujúcimi zodpovednosť. Na náhradu škody sa vzťahujú príslušné ustanovenia Obchodného zákonníka, uvedené v §§ 373 – 386.

**Článok 13**

**Záverečné ustanovenia**

1. Táto zmluva nadobúda platnosť dňom podpisu oboma zmluvnými stranami a účinnosť nasledujúci deň po dni zverejnenia v zmysle § 47a Občianskeho zákonníka.
2. Zmluvné strany berú na vedomie, že zverejnenie tejto zmluvy a príloh je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
3. Právne vzťahy vyplývajúce z tejto RD, ktoré nie sú výslovne upravené, sa riadia právnymi predpismi Slovenskej republiky.
4. V prípade, že niektoré ustanovenia tejto zmluvy sa stanú úplne alebo čiastočne neplatnými, zostane účinnosť ostatných ustanovení ako celku nedotknutá. Zmluvné strany sa však zaväzujú, že neplatné ustanovenia nahradia novými úpravami, ktoré najvhodnejšie vystihujú zamýšľaný účel neplatných ustanovení.
5. Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručované osobne, elektronicky alebo listami doručenými doporučenou poštou na adresy uvedené v úvode zmluvy. Všetky úkony urobené písomne sú považované za doručené okamihom ich prevzatia druhou zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu.
6. Zmluvné strany obsahu zmluvy porozumeli súhlasia s ňou, na znak čoho ju podpisujú.
7. Zmluvné strany vyhlasujú, že zmluvu uzatvorili slobodne, vážne, zrozumiteľne, nie v tiesni, ani za nápadne nevýhodných podmienok.
8. Zmeny a dodatky k tejto zmluve sú platné len v písomnom vyhotovení so súhlasom zmluvných strán.
9. Zmluva sa vyhotovuje v dvoch obsahovo zhodných rovnopisoch s platnosťou originálu, z ktorých Objednávateľ preberá jedno vyhotovenie a Poskytovateľ preberá jedno vyhotovenie.

Prílohy:

Časový harmonogram 1x – vypracuje uchádzač

Vzor Kontrolného hárku 1x - vypracuje uchádzač

V ......... dňa ......................2021 V Žiline dňa ........................ 2021

Poskytovateľ: Objednávateľ:

....................................... .........................................................

**Ing. Ján Barienčík, PhD.**

**konateľ**